Oslo (NTB): Regjeringen bevilger 21 millioner kroner for å avsløre bilister som kjører i narko- og pillerus. Bevilgningen på 21,3 millioner kroner skal brukes til mer presist analyseutstyr for blodprøver av narkotiske stoffer, skriver Dagsavisen. Pengene kommer i revidert nasjonalbudsjett, som legges fram fredag, ifølge samferdselsminister Magnhild Meltveit Kleppa (Sp). Lovendringen som likestiller straffen for å kjøre påvirket av narkotika med ordinær promillekjøring, trer i kraft 1. januar neste år. På lista over rusmidler finner man blant annet amfetamin, kokain, GHB og cannabis, men også reseptbelagte legemidler med rød varseltrekant, som valium, smertestillende og sovepiller. Hvert år blir 10.000 sjåfører i her i landet mistenkt for å ha kjørt i ruspåvirket tilstand.